ת"א 31045-10-15 - פסקדין
מיקומך באתר: עמוד ראשי >> חיפוש פסקי-דין >> ת"א 31045-10-15
ת"א 31045-10-15
31045-10-15
לפניי בקשה למינוי מומחה רפואי בתחום האורתופדי, הפסיכיאטרי, כירורגיה וכאב עפ"י סעיף 6א'(א)לחוק הפיצויים לנפגעי תאונות דרכים, התשל"ה – 1975.
לאחר עיון בבקשה וצרופותיה – המסמכים הרפואיים שצורפו, אני נעתר לבקשה למינוי מומחה בתחום האורטופדי והנפשי. הגישה בהלכה הפסוקה, היא גישה מקלה, על פיה מאחר שאין לנפגע אפשרות להוכיח את נכותו הרפואית על ידי הבאת מומחים מטעמו, די ברף נמוך של "ראשית ראייה" לצורך מינוי מומחה רפואי. די בקצה חוט הנלמד מהמסמכים הרפואיים לפגיעה שנותרה בתחום המבוקש, על מנת להצדיק בירור מקצועי של השאלה האם בעקבות התאונה נגרמה לתובע נכות רפואית. בעניין זה אפנה גם לפסק דינו של כב' השופט זילברטל רע"א 3007/12 בו פירט בית המשפט בהרחבה, את הגישה הליברלית והמגמה הרחבה להקל עם התובע בכל הנוגע לדרישות בהן עליו לעמוד לצורך מינוי מומחה רפואי מטעם בית המשפט, לתביעה על פי חוק הפלת"ד.
מהמסמכים הרפואיים שצורפו עולה כי כבר בתעודת חדר מיון מיום התאונה, מצוין כי התובע נחבל באזור הצוואר ואף אובחנה הגבלות בתנועות הצוואר. בהמשך, נזקק התובע לבדיקות וטיפולים רפואיים עקב תלונות על כאבים בצוואר ובגב תחתון ואף אובחנה הגבלה בתנועה בצוואר וגב תחתון. ראה כל המסמכים הרפואיים שצורפו לכתב התביעה.
ביום 02.06.15 הופנה התובע למיון עקב סימני חרדה והסתגרות וכן הפרעות שינה. לאחר בדיקה במיון אף הומלץ על נטילת תרופה וכן קביעת תור אצל פסכיאטר וזאת לאור הסימנים הנ"ל.
לפיכך, בשלב זה וכמימון ביניים, תישא הנתבעת בשכ"ט שני המומחים.
הבקשה למינוי מומחים רפואיים בתחום הכירורגיה והכאב נדחית.
החלטות בדבר מינוי מומחים בתחום האורטופדי והנפשי תינתנה בנפרד ותשלחנה לצדדים.